ग्वालियर राजघराने दे उत्तराधिकारी ते केंद्रीय संचार राज्य मंत्री ते गुना सीट थमां कांग्रेस मेदवार ज्योतिरादित्य सिंधिया दे कोल कोई कृषि भूमि नेईं ऐ। हलफनामे दे मताबक उंदे कोल दस ज्हार रपे दी नकदी ऐ ते बैंक च 89, 15,122 रपे न। एह्‌दे अलावा उनें त्रीमत दे नां, बांड ते शेयर च बी काफी निवेश कीता ऐ। असम च सिल्चर ते धुबरी सीट थमां असम यूनाइटेड डेमोक्रेटिक फ्रंट दे मेदवार ते इत्र दे कारोबारी बदरद्दीन अजमल दी कल जैदाद 200 करोड रपे थमां मती ऐ। तेजपुर थमां कांग्रेस दे विवादास्पद सांसद मणिकुमार सुब्बा राज्य दे सारे कोजा अमीर मेदवार न। आन्ध्रप्रदेश दे कांग्रेसी सांसद के एल राजगोपाल दी कुल जैदाद 299 करोड़ रपे ऐ।